**LĪGUMS Nr. FM VID 2025/107**

“Mācības “Vispārējā un speciālā taktiskā pašaizsardzība ar šaušanas nodarbībām (noziedzības apkarošanas jomā)””

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_rīkojas \_\_\_\_\_\_\_\_\_\_\_\_\_\_, (turpmāk– Pasūtītājs), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/107 “Mācības “Vispārējā un speciālā taktiskā pašaizsardzība ar šaušanas nodarbībām (noziedzības apkarošanas jomā)”” rezultātiem, noslēdz šādu līgumu, (turpmāk – Līgums):

1. **Līguma priekšmets**
	1. Pakalpojuma sniedzējs nodrošina Pasūtītāja noziedzības apkarošanas jomā strādājošajām amatpersonām (turpmāk – Dalībnieki) mācības “Vispārējā un speciālā taktiskā pašaizsardzība ar šaušanas nodarbībām” (turpmāk – Mācības), saskaņā ar Līguma un tā pielikumu noteikumiem.
2. **Līguma summa un norēķinu kārtība**
	1. Līguma kopējā summa ir **24 793,39 EUR** (divdesmit četri tūkstoši septiņi simti deviņdesmit trīs euro un 39 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
	2. Līguma kopējā summā ir ietvertas Mācību izmaksas saskaņā ar Līguma 2.pielikumā norādītajām cenām.
	3. Līguma 2.pielikumā norādītajās cenās ir iekļautas visas izmaksas, kas saistītas ar Mācību Nodarbību nodrošināšanu, darbaspēka un transporta izdevumiem, nepieciešamo palīgmateriālu izmantošanas izmaksas, izmaksas, kas saistītas ar mācību telpu (iekštelpu nodarbībām), treniņlaukumu (ārpustelpu nodarbībās) un praktisko šaušanas nodarbību vietu nodrošināšanu, nodokļiem, izņemot PVN, nodevām, izmaksas nepieciešamo atļauju iegūšanu no trešajām personām un citas ar Līguma savlaicīgu un kvalitatīvu izpildi saistītas izmaksas.
	4. Pasūtītājs veic samaksu par Pakalpojuma sniedzēja iepriekšējā kalendārā mēnesī novadītajām Nodarbībām ar pārskaitījumu uz Pakalpojuma sniedzēja norādīto bankas norēķinu kontu, saskaņā ar Līguma 2.pielikumā norādīto attiecīgo Mācību nodarbību cenu 30 (trīsdesmit) dienu laikā pēc tam, kad Līguma 8.1.1. un 8.1.2. apakšpunktā noteiktās Pušu pilnvarotās personas ir parakstījušas iepriekšējā kalendārā mēnesī īstenoto Nodarbību nodošanas - pieņemšanas aktu un Pasūtītājs saņēmis no Pakalpojuma sniedzēja Dalībnieku reģistrācijas sarakstus un rēķinu. Pakalpojuma sniedzējs sagatavo un iesniedz rēķinus Pasūtītājam kā strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz e-Adresi EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz e-Adresi EINVOICE\_VID@90000069281.
	5. Pakalpojuma sniedzējs iesniedz Pasūtītājam rēķinu ne vēlāk kā 5 (piecu) dienu laikā pēc tam, kad Pušu pilnvarotās personas ir parakstījušas iepriekšējā kalendārā mēnesī īstenoto Nodarbību nodošanas-pieņemšanas aktu un Pakalpojumu sniedzējs ir iesniedzis Pasūtītājam iepriekšējā kalendārā mēnesī īstenoto Nodarbību laikā apmācīto Dalībnieku reģistrācijas lapas.
	6. Līguma 8.1.1.apakšpunktā noteiktā Pasūtītāja pilnvarotā persona var neparakstīt Līguma 4.11.apakšpunktā minēto īstenoto Nodarbību nodošanas-pieņemšanas aktu un neveikt samaksu par īstenotajām Nodarbībām, ja Pakalpojuma sniedzējs Nodarbības nav veicis saskaņā ar Līguma un tā pielikumu noteikumiem.
	7. Pasūtītājam nav pienākums izlietot visu Līguma 2.1.apakšpunktā minēto Līguma summu, piesakot Mācības Līgumā noteiktā kārtībā.
3. **Mācību īstenošanas vispārīgie nosacījumi**
	1. Pakalpojuma sniedzējs īsteno Dalībnieku Nodarbības saskaņā ar Līguma 8.1.1.apakšpunktā noteiktās Pasūtītāja pilnvarotās personas iesniegtu sarakstu, kurā norādīts dalībnieku skaits Mācībās.
	2. Pēc Pasūtītāja izvēles mācību īstenošana notiek grupās. Maksimālais Dalībnieku skaits vienā grupā līdz 30 (trīsdesmit) cilvēkiem.
	3. 2 (divu) nedēļu laikā pēc Līguma parakstīšanas Līguma 8.1.1. apakšpunktā noteiktā Pakalpojuma sniedzēja pilnvarotā persona sagatavo un elektroniski saskaņo ar Līguma 8.1.1.apakšpunktā noteikto Pasūtītāja pilnvaroto personu Mācību nodarbību laika grafiku nākamajam kalendārajam mēnesim.
	4. Līdz katra mēneša 25.datumam Līguma 8.1.2.apakšpunktā noteiktā Pakalpojuma sniedzēja pilnvarotā persona elektroniski saskaņo ar Līguma 8.1.1.apakšpunktā noteikto Pasūtītāja pilnvaroto personu Mācību īstenošanas vietas un datumus nākamajam kalendārajam mēnesim.
	5. Pakalpojuma sniedzējs apņemas īstenot Mācības ievērojot Mācību nodarbību tēmas, kas noteiktas Līguma 1.pielikumā.
	6. Nodarbību skaits un biežums mēnesī tiks noteikts saskaņā ar starp Pasūtītāja pilnvaroto personu, kas noteikta Līguma 8.1.1.apakšpunktā, un Pakalpojuma sniedzēja pilnvaroto personu apstiprināto grafiku.
	7. Pakalpojuma sniedzējs nodrošina Nodarbību vietas:

## Iekštelpu nodarbības – telpās, kas atrodas \_\_\_\_\_\_\_\_\_\_\_;

## Ārpustelpu Nodarbības - \_\_\_\_\_\_\_\_\_\_\_\_ un/vai ar Pasūtītāju pilnvaroto personu saskaņota teritorija Rīgas pilsētas teritorijā;

## Praktiskās šaušanas vietas - \_\_\_\_\_\_\_\_\_\_\_\_\_\_\_\_\_\_ un/vai ar Pasūtītāju pilnvaroto personu saskaņota teritorija.

* 1. Pasūtītājs patur tiesības jebkurā laikā atcelt iepriekš saskaņotu/as Mācību Nodarbību/as, par to telefoniski brīdinot Pakalpojuma sniedzēju, Pasūtītāja pilnvarotai personai, kas noteikta Līguma 8.1.1.apakšpunktā, veicot zvanu uz tālruņa numuru \_\_\_\_\_\_\_ un pēc iespējas ātrāk nosūtot elektronisku paziņojumu uz Pakalpojuma sniedzēja elektronisko pasta adresi: \_\_\_\_\_\_\_\_\_ .
	2. Pakalpojuma sniedzējs nodrošina, ka visā Līguma darbības laikā Pakalpojuma sniedzēja Mācību īstenošanai piesaistītajam/-iem praktiskās šaušanas instruktoram/-iem būs spēkā esošs šaušanas instruktora sertifikāts.
	3. Īstenojot Mācības Pakalpojuma sniedzējam papildus jāievēro Līguma 4.punktā noteiktie Mācību īstenošanas speciālie nosacījumi.
1. **Mācību īstenošanas speciālie nosacījumi**
	1. Pakalpojuma sniedzējs īsteno Nodarbības darba dienās no plkst.9.00 līdz plkst.17.00 Pasūtītāja darba dienās, saskaņā ar attiecīgo Mācību Nodarbību grafiku.
	2. Pakalpojuma sniedzējs apņemas elektroniski informēt Pasūtītāju par jebkādām Mācību Nodarbību grafika izmaiņām ne vēlāk kā 5 (piecas) darba dienas pirms konkrētā Mācību Nodarbību sākuma. Izmaiņas Mācību Nodarbību grafikā savstarpēji vienojoties elektroniski apstiprina Pušu pilnvarotās personas. No Pasūtītāja puses izmaiņas Mācību nodarbību grafikā apstiprina Līguma 8.1.1.apakšpunktā noteiktā Pasūtītāja pilnvarotā persona.
	3. Vienas Nodarbības ilgums vienai Dalībnieku grupai 3 (trīs) akadēmiskās stundas (1 (vienas) akadēmiskās stundas ilgums ir 45 (četrdesmit piecas) minūtes), neieskaitot pārtraukumu.
	4. Līguma 3.7.apakšpunktā noteiktās Nodarbību norises vietu adreses var tikt mainītas, par to elektroniski Pušu pilnvarotajām personām savstarpēji vienojoties. Šādā gadījumā Pakalpojuma sniedzējs ne vēlāk kā 5 (piecu) dienu laikā pirms plānoto Nodarbību norises dienas nosūta Līguma 8.1.1.apakšpunktā noteiktajai Pasūtītāja pilnvarotai personai elektronisku paziņojumu par Nodarbību norises vietas maiņu, norādot jauno Nodarbību norises vietas atrašanās vietu (adresi) un tās raksturojumu. Pakalpojuma sniedzēja jaunajām piedāvātajām Nodarbību norises vietām jāatbilst Līguma Nodarbību norises vietām izvirzītajām minimālajām prasībām (teritoriālā atrašanās, Nodarbību norises vietu aprīkojums u.c.). Līguma 8.1.1.apakšpunktā noteiktajai Pasūtītāja pilnvarotai personai ir tiesības pirms apstiprināt Pakalpojuma sniedzēja piedāvātās jaunās Nodarbību norises vietas, veikt to apsekošanu dabā. Ja Līguma 8.1.1.apakšpunktā noteiktā Pasūtītāja pilnvarotā personas apstiprina jaunās Nodarbību norises vietas, šādā gadījumā nav nepieciešams veikt grozījumus Līgumā. Ja Pakalpojuma sniedzējs nenodrošina sākotnējo Nodarbību norises vietu nomaiņu ar citām Nodarbību norises vietām, kuras ir atbilstošas Līgumā noteiktajām minimālajām prasībām, Pasūtītāja pilnvarotā persona ir tiesīga nesaskaņot sākotnējo Nodarbību norises vietu nomaiņu.
	5. Pakalpojuma sniedzējs Mācību īstenošanai nodrošina Nodarbībām telpas, kas atbilst šādām prasībām:

## Iekštelpu Nodarbībām - telpa ar dalīto grīdas segumu (mīkstais un cietais grīdas segums); telpā ir atsevišķas vīriešu un sieviešu ģērbtuves, tualetes un dušas telpas; telpās jābūt atsevišķām telpām ar durvīm un durvju ailēm paaugstinātas bīstamības procesuālo darbību treniņiem (iekļūšana telpās darbību imitācijai);

## Ārpustelpu Nodarbībām - asfaltēts (betonēts) laukums nodarbībām izmantojot transportlīdzekļus; neasfaltēts laukums cīņas paņēmienu treniņiem;

## Praktiskās šaušanas vieta – jāatbilst Ieroču un speciālo līdzekļu aprites likumā izvirzītajām prasībām.

* 1. Pakalpojuma sniedzējs īsteno Nodarbības latviešu valodā, Nodarbību saturā ietverot praktiskos piemērus un praktiskos uzdevumus.
	2. Pakalpojuma sniedzējs nodrošina Mācību norisi, tajā skaitā, nodrošina Nodarbībām piemērotas, tehniski atbilstoši aprīkotas telpas, nodrošina tehnisko nodrošinājumu praktisko nodarbību veikšanai, tajā skaitā, iekštelpu nodarbību telpās jābūt aprīkojumam spēka vingrinājuma nodrošināšanai un boksa maisiem vai sparinga manekeniem. Pakalpojuma sniedzējs vada Nodarbības un katru Nodarbību piereģistrē Dalībniekus dalībnieku reģistrācijas veidlapās.
	3. Pakalpojuma sniedzējs nodrošina izdales materiālus un Nodarbībām nepieciešamo inventāru katram Mācību Dalībniekam atbilstoši Mācību nodarbību tēmai, tai skaitā, nažu un pistoļu imitācijas, sparinga aizsarglīdzekļus (boksa cimdi, aizsargķiveres u.c.).
	4. Pasūtītājs organizē un nodrošina Mācību Dalībnieku ierašanos uz Nodarbībām.
	5. Pasūtītājam ir tiesības kontrolēt Mācību kvalitāti, veicot Mācību novērošanu (hospitāciju).
	6. Līdz katra mēneša 5. datumam Pakalpojuma sniedzējs iesniedz Līguma 8.1.1.apakšpunktā noteiktajai Pasūtītāja pilnvarotai personai iepriekšējā kalendārā mēnesī īstenoto Nodarbību laikā apmācīto Dalībnieku reģistrācijas lapas un pieņemšanas – nodošanas aktu par iepriekšējā kalendārā mēnesī īstenotajām Nodarbībām. Nodošanas-pieņemšanas aktā tiek norādīta šāda informācija: Nodarbības nosaukums, norises datums, dalībnieku skaits, norises laiks (akadēmiskās stundas), Nodarbību grafiks/ programma ir/nav izpildīti norādītajos termiņos, darbu izpildes kavējums stundās/dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Pakalpojuma sniedzējam.. Ja Pasūtītāju neapmierina īstenoto Nodarbību kvalitāte vai īstenoto Nodarbību saturs neatbilst Līguma noteikumiem, tas neparaksta īstenoto Nodarbību nodošanas-pieņemšanas aktu un Līguma 8.1.1.apakšpunktā noteiktā Pasūtītāja pilnvarotā persona 5 (piecu) darba dienu laikā nosūta Līguma 8.1.2.apakšpunktā noteiktajai Pakalpojuma sniedzēja pilnvarotajai personai pamatotu rakstisku pretenziju un Puses risina strīdu savstarpēju pārrunu ceļā.
	7. Pakalpojuma sniedzējs izbeidz Mācības nekavējoties pēc Līguma 8.1.1.apakšpunktā noteiktās Pasūtītāja pilnvarotās personas elektroniska paziņojuma par Mācību izbeigšanu saņemšanas. Šajā apakšpunktā minētajā gadījumā Pušu pilnvarotās personas paraksta faktiski īstenoto Nodarbību nodošanas – pieņemšanas aktu saskaņā ar Līguma 4.11.apakšpunktu un Pasūtītājs norēķinās par faktiski īstenotajām Nodarbībām.
	8. Pakalpojuma sniedzējs nodrošina, ka Mācības īstenos Līguma 3.pielikumā norādītie speciālisti. Gadījumos, ja ar kādu no Līguma 3.pielikumā norādītiem speciālistiem tiek izbeigtas darba tiesiskās attiecības, iestājas pārejoša darbnespēja vai iestājas kāds no Līguma 4.17.apakšpunkta minētiem nosacījumiem, Pakalpojuma sniedzējs ir tiesīgs nomainīt Līguma 3.pielikumā sākotnēji minētos speciālistus ar citiem, kuri atbilst Līguma 3.pielikumā speciālistiem izvirzītajām minimālajām prasībām, pirms speciālistu iesaistes mācību īstenošanā elektroniski to saskaņojot ar Pasūtītāja pilnvaroto personu, kas noteikta Līguma 8.1.1.apakšpunktā. Šādā gadījumā nav nepieciešams veikt grozījumus Līguma 3.pielikumā.
	9. Pakalpojuma sniedzējs ir tiesīgs piesaistīt Mācību īstenošanā papildu speciālistus, bet tiem visos gadījumos ir jāatbilst Līguma 3.pielikumā speciālistiem izvirzītajām minimālajām prasībām. Pirms papildu speciālistu piesaistes Mācību īstenošanā Pakalpojuma sniedzējs to elektroniski saskaņo ar Pasūtītāja pilnvaroto personu, kas noteikta Līguma 8.1.1.apakšpunktā.
	10. Pasūtītāja pilnvarotā persona ir tiesīga jebkurā laikā pieprasīt no Pakalpojuma sniedzēja visu nepieciešamo informāciju par tā nomaināmajiem vai papildu piesaistītajiem speciālistiem un to kvalifikāciju, lai pārliecinātos par minēto speciālistu atbilstību Līguma 3.pielikumā speciālistiem noteiktajām minimālajām prasībām.
	11. Ja Pakalpojuma sniedzējs nenodrošina sākotnējo speciālistu nomaiņu ar citiem speciālistiem, kuru kvalifikācija atbilst Līguma 3.pielikumā speciālistiem noteiktajām minimālajām prasībām, Pasūtītāja pilnvarotā persona ir tiesīga nesaskaņot sākotnējo speciālistu nomaiņu. Ja Pakalpojuma sniedzējs ir piesaistījis papildus speciālistus, kuru kvalifikācija neatbilst Līguma 3.pielikumā noteiktajām minimālajām prasībām, Pasūtītāja pilnvarotā persona ir tiesīga neparakstīt attiecīgo nodošanas – pieņemšanas aktu.
	12. Pasūtītāja pilnvarotajai personai ir tiesības pieprasīt Pakalpojuma sniedzēja Mācību īstenošanā piesaistīto speciālistu nomaiņu, nosūtot pieteikumu par speciālista maiņu Pakalpojuma sniedzēja pilnvarotajai personai uz līgumā norādīto e-pasta adresi, ja Pasūtītāju neapmierina speciālistu  darba produktivitāte, darba kvalitāte vai citi apstākļi.
1. **Pušu atbildība**
	1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
	2. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pakalpojuma sniedzējs piemēro Pasūtītājam līgumsodu 0,1 % (viena desmitdaļa procenta) apmērā no nenomaksātās summas bez PVN par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no nenomaksātās summas bez PVN.
	3. Par Līguma 3.3., 3.4., 4.2. vai 4.4.apakšpunktā noteikto termiņu neievērošanu, Pasūtītājs piemēro Pakalpojuma sniedzējam līgumsodu 10,00 EUR (desmit euro 00 centu) apmērā par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100,00 EUR (viens simts euro un 00 centu) apmērā.
	4. Ja Līguma izpildes laikā tiek konstatēts, ka Pakalpojumu sniedzējs Līguma izpildē ir iesaistījis Līgumā neminētos speciālistus vai Līguma izpildē ir piesaistījis Līguma nosacījumiem neatbilstošus speciālistus, Pasūtītājas piemēro Pakalpojumu sniedzējam līgumsodu 50,00 EUR (piecdesmit euro un 00 centu) apmērā par katru tādu konstatētu gadījumu.
	5. Ja Pakalpojuma sniedzējs nenodrošina Līguma 3.9.apakšpunktā izvirzītā nosacījuma izpildi, tad Pasūtītājs piemēro Pakalpojuma sniedzējam līgumsodu 100,00 EUR (viens simts euro un 00 centu) apmērā par katru tādu gadījumu.
	6. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
	7. Līgumsoda samaksa neatbrīvo Puses no pārējo līgumsaistību izpildes.
	8. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	9. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Pakalpojuma sniedzējam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu - vienā mēnesī, ja līgumsoda apmērs nepārsniedz 1000 EUR (vienu tūkstoti *euro*).
	10. Gadījumā, ja Pakalpojuma sniedzējs neveic aprēķinātā līgumsoda samaksu Līguma 5.9. apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
2. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Pakalpojuma sniedzējs īsteno Mācību norisi no līguma parakstīšanas dienas līdz brīdim, kad iestājas viens no šādiem nosacījumiem (atkarībā no tā, kurš nosacījums iestājas pirmais):

## ir iestājies 2027.gada 17.decembris;

## Pasūtītājs ir izlietojis Līguma 2.1. apakšpunktā norādīto Līguma kopējo summu.

* 1. Līgums ir spēkā līdz Pušu saistību pilnīgai izpildei.
	2. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
	3. Pasūtītājam ir tiesības vienpusēji izbeigt Līguma darbību, vismaz 1 (vienu) darbdienu iepriekš rakstiski paziņojot par to Pakalpojuma sniedzējam:

## ja atbilstoši Starptautisko un Latvijas Republikas nacionālo sankciju likumam Līguma 8.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

1. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Pakalpojuma sniedzēja speciālistu nepieejamība darba nespējas vai citu iemeslu dēļ, Mācību nodarbību īstenošanai nepieciešamo telpu nepieejamība (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **Citi noteikumi**
	1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

## no Pasūtītāja puses: jautājumos, kas saistīti ar tiesībām veikt pasūtījumus, tajā skaitā nosūtīt noteiktos Dalībnieku sarakstus, jautājumos, kas saistīti ar Līgumā paredzēto pieņemšanas-nodošanas aktu parakstīšanu, Līguma 3.9.apakšpunktā noteiktajā gadījumā atcelt kādu no Līgumā noteiktajām Nodarbībām, saskaņot Mācību īstenošanas datumus un Mācību norises vietu maiņu kā arī veikt citas Līgumā noteiktās darbības – VID Personālvadības pārvaldes Personāla plānošanas un attīstības daļas vadītāja Ineta Bernāne (t.: +(371) 67122621, e-pasts: Ineta.Bernane@vid.gov.lv) vai VID Personālvadības pārvaldes Personāla plānošanas un attīstības daļas vadītājas vietniece Zane Dzelme (t.: +(371) 67122653, e-pasts: Zane.Dzelme@vid.gov.lv);

## no Pakalpojuma sniedzēja puses – \_\_\_\_\_\_\_\_\_\_\_ .

* 1. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
	2. Pēc Līguma parakstīšanas visu iepriekšējo pārrunu rezultāti un sarakste zaudē spēku.
	3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt VID Personālvadības pārvaldes direktors vai viņa prombūtnes laikā persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Pakalpojuma sniedzējs brīdina Pasūtītāju par šādu apstākļu iestāšanos 1 (vienu) mēnesi iepriekš.
	5. Pakalpojuma sniedzējs 2 (divu) darba dienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Pakalpojuma sniedzējadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēja darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
	7. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāta trešajai pusei un tikt izmantota citiem mērķiem bez otrās Puses rakstiskas piekrišanas.
	8. Par Līguma grozījumiem un papildinājumiem, izņemot Līguma 4.4., 4.13. un 8.4.apakšpunktā noteiktos gadījumus, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
	9. Līgums un tā pielikumi sagatavoti latviešu valodā elektroniska dokumenta veidā un parakstīti ar drošu elektronisko parakstu.

 **Pušu rekvizīti**

|  |  |
| --- | --- |
| **Pasūtītājs:****Valsts ieņēmumu dienests** Talejas iela 1, Rīga, LV-1978, Latvija NMR kods: 90000069281PVN maksātāja Nr. LV90000069281Tālr.: 67122689e-pasts: vid@vid.gov.lveAdrese: EINVOICE\_VID@90000069281Norēķinu rekvizīti: Valsts kaseKods: TRELLV22Konta Nr.: LV26TREL2130056037000Ģenerāldirektor\_  | **Pakalpojuma sniedzējs:****\_\_\_\_\_\_\_\_\_\_\_\_\_\_\_\_\_**Adrese: Reģ.Nr. PVN maksātāja Nr. Tālr. e-pasts: eAdrese:Norēķinu rekvizīti:ASKods: Konta Nr. \_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

Līguma “Mācības “Vispārējā un speciālā taktiskā

pašaizsardzība ar šaušanas nodarbībām””

Nr. FM VID 2025/107

1.pielikums

**Mācību nodarbību tēmas**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_rīkojas \_\_\_\_\_\_\_\_\_\_\_\_\_\_, (turpmāk– Pasūtītājs), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/107 “Mācības “Vispārējā un speciālā taktiskā pašaizsardzība ar šaušanas nodarbībām (noziedzības apkarošanas jomā)””rezultātiem, vienojas par šādām Mācību nodarbību tēmām:

**Mācības “Vispārējā un speciālā taktiskā pašaizsardzība ar šaušanas nodarbībām** (noziedzības apkarošanas jomā)**”**

|  |  |
| --- | --- |
| **Nr. p.k.** | **Mācību programmas saturs** |
| **1**. | **Pašaizsardzības metodes veicot procesuālo uzdevumu izpildi:**1. Apkārtējās situācijas novērošana un riska novērtējums;
2. “Aizturēšanas vienības” izveides principi un amatpersonu lomu sadalījums;
3. Sitienu tehnika:
4. sitienu tehnika ar rokām,
5. sitienu tehnika ar kājām;
6. izvairīšanās no sitiena;
7. sitiena atvairīšana ar rokām;
8. sitiena atvairīšana ar kājām;
9. sitienu atvairīšana izmantojot speciālos līdzekļus un palīglīdzekļus.
10. Izvairīšanās no žņaugšanas;
11. Aizsardzība uz zemes (pašaizsardzības metodes guļus pozīcijā);
12. Personu fiksācijas metodes pašaizsardzības laikā.
 |
| **2.** | **Pašaizsardzības metodes pret ieročiem:**1. Uzbrukums ar nazi, nūju, citiem priekšmetiem (akmens, pudeles utt.) - atvairīšana un personas atbruņošana;
2. Rīcība draudu gadījumā, ja persona bruņota ar šaujamieroci no tuvas distances, iespējamā uzbrukuma novēršana un personas atbruņošana;
3. Rīcība draudu gadījumā, ja persona bruņota ar šaujamieroci un atrodas vidējas distances attālumā (līdz 7 m);
4. 1-3.punktā minēto uzbrukumu atvairīšana individuāli, pārī un grupās;
 |
| **3.** | 1.**Personu aizturēšanas metodes:**1. Apkārtējās vides un aizturamās personas(-nu) bīstamības novērtējums;
2. Personu aizturēšana pie iepriekš plānotas procesuālo uzdevumu (aizturēšana) izpildes;
3. Personu aizturēšana iepriekš neparedzēta draudu gadījumā (pēkšņs uzbrukums, ieroču izmantošanas mēģinājums vai cits pēkšņs apdraudējums amatpersonām, kuras veic procesuālo uzdevumu izpildi);
4. Aizturamo personu uzrunāšana un aizturēšana izmantojot roku dzelžus vai sasiešanas līdzekļus;
5. Personu fiksācijas metodes aizturēšanas laikā;
6. Roku dzelžu/saišu uzlikšanas metodes, saslēgšanas pieļaujamais ilgums un veids;
7. Personas pārmeklēšana un atbruņošana;
8. Personas (-nu) aizturēšana un evakuācija bez traumām;

2**. Procesuālo darbību ar personu aizturēšanu telpās metodika:**1. Procesuālo darbību veikšana slēgtās telpās;
2. Procesuālo darbību veikšana atklāta biroja veida telpās, āra apstākļos;
3. Procesuālo darbību veikšana publiskās teritorijās;
4. Sliktas redzamības vai citos traucējošos apstākļos (troksnis, tumsa, piedūmojums u.c);
5. Aizturēšanas un nepieciešamās aizstāvēšanās metodes šaurās telpās – koridori, transportlīdzekļu saloni, utt.
 |
| **4.** | **Aizturēšanas metodes izmantojot transportlīdzekli un transportlīdzekļos, transportlīdzekļu pavadīšana un konvojs:**1. **Transportlīdzekļa apskate/kontrole:**1. Apskates/kontroles grupas formēšana, instruktāžas un plānošanas principi, lomu dalīšana, ekipējuma pārbaude;
2. Transportlīdzekļa apturēšana, pietuvošanās pie apturētā transportlīdzekļa, drošības risku novērtēšana;
3. Transportlīdzekļa apturēšana izmantojot operatīvo transportlīdzekli;
4. Darbinieku komunikācija un uzvedības taktika transportlīdzekļa apskates laikā;
5. Kontrolei pakļauto personu uzraudzība un kontrole apskates laikā;
6. Personas aizturēšanas taktika un metodes apskates laikā;
7. Aizturēšanas taktika un metodes, ja apskates laikā ir vairākas personas.

2. **Personas aizturēšana, kura pārvietojas ar transportlīdzekli:**1. Transportlīdzekļa apturēšana, neizmantojot operatīvo transportlīdzekli vai transportlīdzekļu piespiedu apturēšanas līdzekļus;
2. Transportlīdzekļa apturēšana, izmantojot operatīvo transportlīdzekli;
3. Transportlīdzekļa apturēšana, izmantojot netrafaretu transportlīdzekli;
4. Transportlīdzekļa piespiedu apturēšana;
5. Aizdomīgās personas momentālā aizturēšana;
6. Aizdomīgās personas izdabūšana no transportlīdzekļa;
7. Rīcība, gadījumos, kad persona pie aizturēšanas fiziski pretojas vai ieslēdzas transportlīdzeklī;
8. Rīcība, gadījumos, kad transportlīdzeklī jāaiztur vairākas personas;
9. Riska transportlīdzekļa apturēšanas vietas izvēle un plānošana apdzīvotās vietās un ārpus apdzīvotām vietām.

3. **Personas aizturēšanas simulācija sabiedriskajā transportā:**1. Sabiedriskā transporta apturēšanas vietas izvēle un apturēšanas veidi;
2. Sabiedriskā transporta apturēšana, pietuvošanās un drošības risku novērtēšana;
3. Ieiešana sabiedriskajā transporta līdzeklī (autobuss, vilciens, ūdenstransports), pārvietošanās pa salonu taktika;
4. personas aizturēšana un tās izvešana no sabiedriskā transportlīdzekļa.

4.**Aizturētās personas pārvietošana:**1. Aizturētās personas pārvietošana uz dienesta transportlīdzekli;
2. Aizturētās personas saslēgšanas vai sasiešanas līdzekļu sagatavošana pārvietošanai transportlīdzeklī;
3. Transportlīdzekļa un aizturētās personas sagatavošana transportēšanai (konvojam);
4. Personas konvojs ar dienesta transportlīdzekli – personas un darbinieku izvietojums transportlīdzeklī;
5. Personas agresivitātes savaldīšana, tās transportēšanas laikā dienesta transportlīdzeklī – spēka paņēmieni, speciālo līdzekļu pielietošana;
6. Konvoja aizsardzības iespējas no ārējās ietekmes;
7. Aizturētās personas uzraudzība procesuālo darbību laikā (kratīšanu veikšanas laikā, liecību pārbaudes laikā utml.).

5.**Riska transportlīdzekļa konvojs un pavadīšana:**1) Kravas automašīnas pavadīšanas taktika un metodes;2) Vieglās automašīnas vai komerctransporta pavadīšanas metodes un taktika; |
| **5.** | **Aizturēšanā, tuvcīņā un nepieciešamajā aizstāvēšanā lietojamie speciālie līdzekļi:**1. Teleskopiskā steka izmantošana;
2. Roku dzelžu izmantošana;
3. Asaru/piparu gāzes izmantošana;
4. Elektrošoka ierīču izmantošana;
5. Speciālo līdzekļu pielietošana pieļaujamo robežu apmērā, neradot nesamērīgu kaitējumu; aizturēšanas un uzbrukumu atvairīšanas tehnika un taktika.
 |
| **6.** | **Darbības aktīvās un pasīvās nepakļaušanās gadījumā:**1. Nepieciešamās palīdzības sniegšana kolēģim personas aizturēšanas laikā;
2. Palīdzības sniegšana aizturēšanā, aizturamā pretošanās uzbrūkot jūsu kolēģim;
3. Rīcība nelaimes gadījumā.
 |
| **7.** | **Rīcība uzbrukuma gadījumā:**1. Uzbrukums konvoja automašīnai izmantojot citu transportlīdzekli vai mākslīgi izveidotu šķērsli;
2. Uzbrukums telpās;
3. Uzbrukums āra apstākļos;
4. Drošības perimetra izveide un palīdzības izsaukšana.
5. Evakuācija un tās veidi;
6. Aizsargājamo personu pārvietošana;
 |
| **8.** | **Personu konvojēšanas metodika:**1. Sagatavošanās konvojam, plānošana, maršruta noteikšana un konvojnieku instruktāža;
2. Konvojēšana ar vienu vai vairākiem transportlīdzekļiem;
3. Konvojēšana kājām;
4. Personas izvešana/ievešana telpās no konvoja transporta;
5. Drošības jautājumi un metodika pārņemot/nododot konvojējamo personu.
 |
| **9.** | **Objektu apsardzes metodika:**1. Apsardzes objekta pieņemšana un apsardzes veida izvērtējums;
2. Apsardzes posteņu izvietojums;
 |
| **10.** | Elektrošoka pistoles pielietošanas aspekti  |
| **11.** | **Šaujamieroča** **izmantošana un pielietošana (pistole, mašīnpistole, bise):**1. Šaujamieroča nēsāšana dažādās situācijās (sākot ar ikdienas dienesta gaitu līdz pārvietošanos ar cilvēkiem piepildītās vietās);
2. Šaujamieroča izmantošana un pielietošana dažādās situācijās – realizējot aizturēšanu, atvairot uzbrukumu, pašaizsardzības nolūkos;
3. Šaujamieroča izmantošana pārī, grupās – drošības jautājumi, drošas izmantošanas principi;
4. Pārvietošanās ar šaujamieroci rokās labas un sliktas redzamības apstākļos;
5. Pārvietošanās ar šaujamieroci rokās pa telpām, āra apstākļos;
6. Šaujamieroča nēsāšana konvojējot aizturēto personu;
7. Rīcība ar šaujamieroci pietuvojoties riska transportlīdzeklim un intervijas laikā.
 |
| **12.** | **Praktiskā šaušana:**1. Šaušanas tehnika no dažādām distancēm – maza distance (līdz 2 m), vidējā distance (līdz 7m), lielā distance (līdz 25 m);
2. Praktiskā šaušana pēc IPSC kritērijiem;
3. Šaušana no dažādām stājas pozīcijām;
4. Šaušana kustībā;
5. Šaušana pa stacionāriem un kustīgiem mērķiem;
6. Šaujamieroča pielietošana pārvietojoties telpās;
7. Šaušana ierobežotas redzamības apstākļos un apgaismojuma apstākļos;
8. Šaušana no transportlīdzekļa;
9. Šaušana pārī un grupās;
10. Šaušana no aizsega.
 |
| **Teorētiskās nodarbības:** |
| **13.** | Pirmās palīdzības sniegšanas pamati: paņēmieni un aprīkojums, dzīvības glābšanas paņēmieni, brūces, asiņošanas apturēšana. |
| **14.** | Elektrošoka pistoles pielietošanas aspekti – drošības jautājumi pielietojot elektrošoka pistoli pret cilvēku vai dzīvnieku |

**Pušu rekvizīti**

**Pasūtītājs: Pakalpojuma sniedzējs:**

**Valsts ieņēmumu dienests** **\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Ģenerāldirektor\_ \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |

*ŠIS DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*

Līguma “Mācības “Vispārējā un speciālā taktiskā

pašaizsardzība ar šaušanas nodarbībām””

Nr. FM VID 2025/107

2.pielikums

**Mācību nodarbību cenas**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_rīkojas \_\_\_\_\_\_\_\_\_\_\_\_\_\_, (turpmāk– Pasūtītājs), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/107 “Mācības “Vispārējā un speciālā taktiskā pašaizsardzība ar šaušanas nodarbībām (noziedzības apkarošanas jomā)””rezultātiem, vienojas par šādām Mācību nodarbību cenām:

|  |  |  |
| --- | --- | --- |
| **Mācību nosaukums** | **Cena par 1 (vienu) nodarbību 1 (vienai) mācību grupai, EUR bez PVN**(dalībnieku skaits līdz 15 (piecpadsmit) dalībnieki) | **Cena par 1 (vienu) nodarbību 1 (vienai) mācību grupai, EUR bez PVN**(dalībnieku skaits no 16 (sešpadsmit) līdz 30 (trīdesmit) dalībniekiem) |
| Vispārējā un speciālā taktiskā pašaizsardzība ar šaušanas nodarbībam |  |  |

**Pušu rekvizīti**

**Pasūtītājs: Pakalpojuma sniedzējs:**

**Valsts ieņēmumu dienests** **\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Ģenerāldirektor\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_ |

*ŠIS DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*

Līguma “Mācības “Vispārējā un speciālā taktiskā

pašaizsardzība ar šaušanas nodarbībām””

Nr. FM VID 2025/107

3.pielikums

**Speciālisti un tiem izvirzītās minimālās prasības**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_rīkojas \_\_\_\_\_\_\_\_\_\_\_\_\_\_, (turpmāk– Pasūtītājs), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/107 “Mācības “Vispārējā un speciālā taktiskā pašaizsardzība ar šaušanas nodarbībām (noziedzības apkarošanas jomā)””rezultātiem, vienojas par šādiem speciālistiem, kuri vadīs mācību Nodarbības un tiem izvirzāmām minimālām prasībām:

|  |  |  |  |
| --- | --- | --- | --- |
| **Nr.****p.k.** | **Speciālista veids** | **Speciālistam izvirzītās minimālās prasības** | **Speciālista/-u vārds, uzvārds** |
| 1. | vispārējās un speciālās taktiskās pašaizsardzību speciālists | - ne mazāk kā 3 (trīs) gadu pieredze mācību īstenošanā pašaizsardzības un tuvcīņas jomā tiesībsargājošās struktūrās;- praktiskā darba pieredze vismaz 5 (piecu) mācību grupu vadīšanā pieaugušajiem par vispārējo un speciālo taktisko pašaizsardzību. |  |
| 2. | praktiskās šaušanas instruktors | - iepriekšējo 3 (trīs) gadu laikā, ir pieredze praktiskās šaušanas nodarbību vadīšanā tiesību aizsardzības iestādēm vai Latvijas armijā vai Zemessardzē;- ir spēkā esošs šaušanas instruktora sertifikāts. |  |

**Pušu rekvizīti**

**Pasūtītājs: Pakalpojuma sniedzējs:**

**Valsts ieņēmumu dienests** **\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Ģenerāldirektor\_ \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_ |

*ŠIS DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*